पुलिस में दर्ज डीडीआर के अनुसार 14 अगस्त को देर शाम हरप्रीत सिंह एक्टिवा पर मनीमाजरा से अपने घर मोहाली सेक्टर-66 जा रहे थे। काली बाडी मंदिर के लाइट प्वाइंट से करीब 100 मीटर आगे जाने पर जंगल की तरफ से गाय अचानक सड़क पर आ गई। इससे हरप्रीत की एक्टिवा उससे टकराई और वह सड़क पर गिरकर घायल हो गए। उनके कान से खून आ रहा था। उनके पीछे ही मोहाली निवासी अंगद वीर पाल सिंह भी आ रहे थे। उन्होंने हरप्रीत को सेक्टर 32 अस्पताल में भर्ती कराया। वहां डॉक्टरों ने उन्हें मृत घोषित कर दिया।